Tapis Hertz
Tapis Hertz, gegrënnt ënnert dem Numm Rodolphe Hertz, war e bekannten Teppech- a Textilbuttek an der Groussgaass an der Stad Lëtzebuerg. Butteker vun Tapis Hertz bestinn nach op der Helfenter Bréck an an der Belle Étoile.

Geschicht 
Den éischte Buttek vum Rodolphe Hertz a senger Fra goung 1946 um 1. Stack vum Gebai À la Bourse, um Eck Groussgaass / Gruef vis-à-vis vun der Maison Moderne op. Am Mee 1949 ass de Buttek op Nummer 34 vun der Groussgaass geplënnert, wou en dunn och schonn op zwéi Stäck etabléiert war. 1963 ass e vum Guy Aach a senger Fra Danielle Hertz, enger Niess vum Firmegrënner, iwwerholl ginn.

Nodeems de Buttek Vogue op 44 an der Groussgaass opgehalen hat, huet Tapis Hertz sech do, um Eck mat der Kapuzinergaass, néiergelooss. D'Geschäft konnt op véier Stäck vergréissert ginn a huet seng Gamme vergréissert; et goufe vun do un och Dicher, Riddoen, Bettgezei asw. ugebueden.

2003 huet d'Nathalie Aach d'Gerance vum Buttek vun hiren Elteren iwwerholl, déi dunn 2013 an d'Pensioun goungen. 2013 huet Tapis Hertz en zousätzleche Buttek an der Belle Étoile opgemaacht.

2019 huet Tapis Hertz de Buttek an der Groussgaass zougemaach.

Biller

Kuckt och

Um Spaweck 

 La fin d'une histoire… le début d'une autre! op tapishertz.lu, gekuckt de 14. Juli 2019
 Traditionshaus verlässt Großgasse Artikel op wort.lu den 13. Juli 2019, mat engem Video-Reportage vun 2016
 Thierry Raizer, Tapis Hertz quitte la Grand-Rue après 73 ans op paperjam.lu den 13. Juli 2019

Lëtzebuergesch Entreprisen
Uewerstad